Мөшриҡтәрҙең етмеш кешегә яҡыны үлтерелде, шул һанға яҡыны әсирлеккә алынды. Үлтерелгән мөшриҡтәрҙең олуғтары араһынан Әбү Йәһил ибн Һишамды ансар булған Мәғәз ибн Ғафра ҡаты рәүештә йәрәхәтләп киткәйне, һуңынан ҡәрҙәше Мүғәввиз килеп тағы ҡылыс менән сәнсте. Әбү Йәһил үлем хәлендә ине. Һуңынан рәсүлуллаһтың әмере буйынса, Ибн Мәсғүд Әбү Йәһилде табып үлтерҙе. Ислам динен ҡабул иткән Әбү Ғөбәйҙәгә мөшриҡ булған атаһы Жәррах һөжүм итеп, үлтерергә теләне, улы быны күреп ҡасһа ла, атаһы һаман артынан ҡалмағас, улы ҡаршы тороп атаһын үлтерҙе.